Odense Adresse-Contoirs Efterretninger, 1840-08-21
J det to og tyvende Møde den 13 Aug. blev Sagen ang. Forhøielsen af Afgiften paa Fyens Stift til Odense Tugt og Forbedringshuus foretaget til endelig Behandling. Proprietair Hansen havde, i Henhold til hvad han under den foreløbige Behandling havde yttret, stillet det Amendement: "At Udskrivningen af de i Lovndkastet foreslaaede 1520 Rbd. finder Sted indtil saadant ansees ufornødent. Cancellieraad Hempel: "Af et ifjor udkommet lidet Skrift, der indeholder en Udsigt over Tugthusets Historie, skal jeg tillade mig korteligen at fremstille Gjeldens Størrelse i de forskjellige Perioder, da dette ikke er uden Jnteresse med Hensyn til nærværende Sag. J Aaret 1790 udgjorde Gjelden 11,232 Rd., i 1799 over 15,000 Rd., i 1811 over 10,000 Rbd., i 1828 over 12,400 Rbd., i 1836 7500 Rbd. og i 1838 ligeledes 7500 Rbd. Seer Man hen til Fangernes Antal i de forskjellige Perioder, forsaavidt dette kan bidrage til Bedømmelsen af hvad der nu behøves til at bestride Tugthusets Udgifter, da udgjorde dette i 1752-40 Løsgængere (i hvilken Henseende jeg maa bemærke, at det af Stiftelsens Fundation af 25 Mai 1752 sees, at det oprindeligt ikke har været Tugthusets Bestemmelse at optage egentlige Forbrydere), i 1799-18 Fanger, i 182819, i 1836. 25 og i 183975. Antallet paa Fangerne er saaledes betydeligt steget, siden de jydske Fanger kom til i Aaret 1838, og for Tiden ere af de i Tugthuset hensiddende Fanger, efter de Oplysninger, jeg har indhentet, de 49 alene jydske. Jeg har anseet det nødvendigt at meddele disse Oplysninger, for at Man kan forklare sig, hvorledes Tugthuset er kommet i den Underballance, som det nu har. Den Kongl. Commissarius skulde blot bemærke, at det større Fangeantal i Odense Tugthuus ikke blot har sin Oprindelse derfra, at adskillige Fanger fra Veile og Ribe Amter nu der hensættes, hvorfor der imidlertid erholdes Erstatning af de til Viborg Tugthuus henlagte Fonds, men at dette ogsaa hidrører fra Pl. 11 Mai 1831, hvorefter Mandspersoner for 2den Gang begaaet Tyveri og i adskillige andre Tilfælde, i hvilke de forhen skulde dømmes til Rasphuset, kunne hensættes til Forbedringshuusarbeide, ligesom og Fruentimmer, der findes skyldige til Tugthuusarbeide paa Livstid, efter denne Placat skulle inddømmes i Provindstaltugthusene, hvilket ikke siden Pl. af 19 Novbr. 1803 havde fundet Sted. Fr. af 11 April d. A. vil derhos medføre en yderligere Forøgelse i Antallet, idet, som under den foreløbige Behandling bemærket, efter samme alt Strafarbeide, som ikke er over 5 Aar, skal udstaaes i Forbedringshusene. Ogsaa har Odense Tugthuus tabt en Jndtægt, som det forhen havde. Der tilkommer nemlig samme en Afgift af tiltrædende Embedsmænd i Fyens Stift, men i Henseende til Fortolkningen af de Bestemmelser, hvorefter denne Afgift udredes, er der for nogle Aar siden bleven afsagt en Høiesteretsdom, hvorved Afgiften har faaet en langt ringere Udstrækning, end den forhen i Praxis havde, og derved har en ikke ganske ubetydelig Afgang, i Stiftelsens Jndtægt fundet Sted. Da Propr. Hansens Amendement derefter sattes under Afstemning, blev det forkaster med 62 St. mod 3, og da der ikke vare stillede andre Amendements til Lovudkastet, blev Committeens Jndstilling, om, at en Lov efter samme maatte emanere anseet billiget.